section_heading: Životopis
paragraph_text: Poslije rata radi kao agronom i piše za stručne časopise i radio-emisije o poljodjelstvu i selu. Od godine 1955. novinar je Vjesnika, a 1962. postaje direktor Novinskog izdavačkoga poduzeća Stvarnost, gdje pokreće nekoliko zapaženih biblioteka i objavljuje, uz ostalo, Zagrebačku Bibliju.<ref>Ivan Košutić, Kako i zašto smo se odlučili tiskati »Zagrebačku bibliju«?, Bogoslovska smotra, Vol.64 No.1-4, travanj 1995., Hrčak, hrcak.srce.hr, pristupljeno 15. veljače 2016. Godine 1971. vraća se u Vjesnik, gdje osniva Vjesnikovu press agenciju i vodi je do odlaska u mirovinu 1981. godine. Nakon 1990. godine posvetio se proučavanju povijesti hrvatskoga domobranstva i NDH.<ref>Filip Hameršak, Košutić, Ivan, Hrvatski biografski leksikon, hbl.lzmk.hr, pristupljeno 15. veljače 2016.